Mestská časť Bratislava - Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 15.12.2015

Návrh na zrušenie rozpočtovej organizácie mestskej časti „Komunitné centrum Ovručská“

Predkladá: 					Materiál obsahuje:                                                                      
Ing. Mgr. Ľubomír Baník                          	 1.   Návrh uznesenia 
prednosta MÚ BNM 				 2.   Dôvodovú správu
 3.   výpis z uznesení 21/10
4.	 Dodatok č. 1 k Organizačnému poriadku Miestneho úradu mestskej časti Bratislava – Nové Mesto účinného od 01.02.2014 zo dňa 22.04.2014
5.  Rozhodnutie o schválení žiadosti o nenávratný finančný príspevok zo dňa 09.05.2014

Spracovateľ:                                  	          Stanovisko právnej skupiny:
Mgr. Jana Biharyová    		          		
referent oddelenia PPČESČaSP			

Zodpovedný:
Mgr. Marianna Moravcová Tomčíková
vedúca oddelenia PPČESČaSP

Na rokovanie prizvať:
spracovateľa                        

december 2015

Návrh uznesenia:

Miestne zastupiteľstvo    

z r u š u j e

a)	rozpočtovú organizáciu „Komunitné centrum Ovručská“
b)	Uznesenie č. 21/10, ktoré bolo prijaté na 21. zasadnutí Miestneho zastupiteľstva mestskej časti Bratislava – Nové Mesto konanom dňa 15.04.2014.  

a)  bez pripomienok

b)  s pripomienkami

Dôvodová správa

Uznesením č. 21/10, ktoré bolo miestnym zastupiteľstvom prijaté na jeho 21. zasadnutí konanom dňa 15.04.2014, bola zriadená rozpočtová organizácia „Komunitné centrum Ovručská“.
Účelom zriadenia tejto rozpočtovej organizácie bolo „.... vytváranie podmienok na poskytovanie služieb pre potreby jednotlivca a skupiny a ich vzájomnej interakcie na včasnú intervenciu a na prevenciu sociálnej exklúzie.“
Novozriadená rozpočtová organizácia mala byť napojená na rozpočet mestskej časti a v rekonštruovaných priestoroch stavby so súpisným číslom 1663 evidovanej na liste vlastníctva číslo 2182 pre katastrálne územie Nové Mesto, mala „..prispievať k sociálnemu začleňovaniu osôb, vylúčených na  individuálnej, ale i lokálnej úrovni a hľadať vhodné formy a programy na riešenie zistených sociálnych problémov“. Projekt ako aj samotná realizácia  rekonštrukcie citovanej stavby je napojený na financovanie ISRMO. 
Jednou z podmienok poskytnutia nenávratnej finančnej pomoci bolo predloženie zriaďovacej listiny a plánu činnosti komunitného centra. 
Po schválení uznesenia č. 21/10, v súvislosti s časovou tiesňou a so súhlasom riadiaceho orgánu (Ministerstvo poľnohospodárstva a rozvoja vidieka SR) bol dohodnutý postup začlenenia komunitného centra do organizačnej štruktúry miestneho úradu. 
Zmena v organizačnej štruktúre bola vykonaná Dodatkom č. 1 k Organizačnému poriadku Miestneho úradu mestskej časti Bratislava – Nové Mesto, ktorým činnosť rozpočtovej organizácie „Komunitné centrum Ovručská“ bola začlenená pod oddelenie sociálnych služieb; prostredníctvom tohto oddelenia bude následne aj financovaná činnosť komunitného centra.  
Vzhľadom na skutočnosť, že rozpočtová organizácia k dnešnému dňu ešte nezačala vykonávať svoju činnosť a v kontexte s uvedenými skutočnosťami, keď sa ukázalo, že existencia samostatnej právnickej osoby k plneniu účelu sociálneho začleňovania znevýhodnených občanov nie je potrebná, nakoľko jej úlohy bude plniť samostatná organizačná jednotka miestneho úradu; „Komunitné centrum Ovručská“, navrhujeme zrušiť rozpočtovú organizáciu „Komunitné centrum Ovručská“ v súlade s ustanovením § 21 ods. 11 zákona č. 523/2004 Z. z. o rozpočtových pravidlách verejnej správy v znení neskorších predpisov; pričom toto bude zrušené rozhodnutím zriaďovateľa od prvého dňa nasledujúceho rozpočtového roka.